279 



Det er ikke givet ethvert menneske at bruge sine øjne som denne 

 mand, og det er heller ikke enhver, der har saadanne midler til 

 at fæste naturens billeder paa en fotografisk plade, som han har 

 det; men endnu færre er det benaadet at kunne skildre fuglene og 

 naturen paa det døde papir, som han kan det. Hvad angaar hans 

 resultater som fotograf, kan jeg ikke udtale mig; men ingen hidtil 

 udkomne værker kan komme over hans, og kun de færreste kan 

 naa saa højt oj). Det er ganske simpelt fabelagtigt, hvad han har 

 udrettet. Hans billeder fra Svanernes liv deroppe, hvor der ruger 

 30—40 par Knopsvaner, er saaledes, at man synes, alt blegner ved 

 siden deraf. Han viser en hel række flugtbilleder; hvorledes den 

 rugende fugl lever om sin rede, og hvorledes ungerne bærer sig ad. 



Sammenholder man billederne med teksten, som man ingenlunde 

 maa sammenligne med den tekst, der hidtil saa ofte har ledsaget 

 fuglefotografier, faar man et saa levende og belærende billede af 

 en fauna, der i mangt og meget minder om vor egen. Man lever 

 sig med ham fuldstændig ind i dyrenes liv, lærer at skelne de for- 

 skellige arters særlige levevis, lærer at se paa de forskellige fugles 

 liv og færden foraarsmaanederne igennem. Og altsammen fortæller 

 han paa den jævneste og mest elskværdige maade, uden at man dog 

 noget sted kan spore, at han gaar paa vildspor for alene at tækkes 

 en læsers fantasi. Han er i sin fortællemaade ædruelig og ligetil og 

 i ordenes bedste betydning populær og videnskabelig uden at være 

 det saa ofte usmagelige »populærvidenskabelig«. Derfor vil »læg- 

 manden« have udbytte af at læse denne bog og se dens herlige 

 billeder, og han vil kunne faa vakt en slumrende natursans. Det 

 travle bymenneske, der er optaget af hverdagens slid, vil i bogen 

 kunne fordybe sig i en skønhed og et liv, han med vemodig glæde 

 og lykke vil mindes fra ungdommens begejstrede fodture ude i lan- 

 det ved mose og sø. Og videnskabsmanden kan have godt af at 

 dukke sit hoved ned i dette naturbad, hvor han kan lære mangt 

 og meget, som de støvede museumsgenstande aldrig kan sige ham. 

 Og for os unge naturmennesker og vordende ornithologer vil den være 

 som en glød, der i et nu vil tænde en længe varende begejstringens 

 ild til selv at gaa ud i vort eget land og søge at se paa vore fugle 

 blot lidt paa samme maade, som Bengt Berg har gjort det. 



Ja, med bedre ord kan jeg ikke anbefale denne bog til alle 

 danske læsere; jeg er overbevist om, at ikke een, der køber den, 

 bliver skuffet; og den fortjener den største udbredelse her hjemme, 

 hvor den maa virke mægtigt ansporende paa os alle, om vi ikke 

 helt skal blive tilbage for vore nordlige frænder. 



Af praktiske oplj^sninger følgende: Bogen omhandler i 475 sider 

 med ca. 150 fotografier alle de fugle, der i yngletiden træffes ved 

 Tåkern. Med særlig Omhu skildres Knopsvanen (164 sider). Kærhøg, 

 Skeand, Troldand, Taft'eland, Maager og Terner; alle vaderne, som 

 yngler dér, hvor baade tekst og billeder kulminerer i beskrivelse af 

 Regnspoven. Har man bogen i sin haand, vil man synes, at prisen 

 20 kr. i virkeligheden er saare beskeden. vj jyj SAXTORPH 



